கேள்வி: பிணன் திரைப்படம் என்பது என்ன?
பதில்: பிணன் திரைப்படம் (zombie films) என்பது திரைப்படம் உள்ள ஒரு வகையாகும். இது ஒரு கற்பனையான உயிரினம். அவை பொதுவாக இறந்த சடலங்கள் மீண்டும் கிருமி பாதிக்கப்பட்ட மனிதர்களாக பிணன் போன்று புத்துயிர் பெறுவதாக சித்தரிக்கப்படுகின்றன. இவைகள் இயற்க்கைக்கு எதிராக நரமாமிசிகள் என்று சித்தரிக்கப்படுகின்றன. பிணன் திரைப்படங்கள் பொதுவாக திகில் வகைக்குள் வந்தாலும், சில நகைச்சுவைத் திரைப்படம், அறிபுனைத் திரைப்படம், அதிரடித் திரைப்படம், பரபரப்பூட்டும் திரைப்படம் அல்லது காதல் திரைப்படம் போன்ற பிற வகைகளிலும் உருவாக்கப்படுகின்றது. முதல் பிணன் திரைப்படம் 1932 ஆம் ஆண்டு இயக்குநர் 'விக்டர் ஹால்பெரின்' என்பவரால் இயக்கப்பட்ட 'வைட் ஜாம்பி' என்ற திரைப்படம் ஆகும். அதன் பிறகு 1930 முதல் 1940 களில் 'ஐ வாக் வித் அ ஜாம்பி' (1943) உட்பட பல பிணன் திரைப்படங்கள் தயாரிக்கப்பட்டன.
கேள்வி: பிணன் திரைப்படம் - தமிழில் குறித்து விரிவாக சொல்லுங்கள்.
பதில்: முதல் தமிழ் மொழி பிணன் திரைப்படம் 2015 ஆம் ஆண்டு வெளியான 'வேற வழி இல்லை' என்ற மலேசியா நாட்டுத் தமிழ் மொழித் திரைப்படம் ஆகும்.http://www.finas.gov.my/index.php?mod=industry&sub=cereka&p=Filem2015 அதன் பிறகு 2016 ஆம் ஆண்டு தமிழ்நாடு நடிகர் ஜெயம் ரவி நடிப்பில் இயக்குநர் சக்தி சௌந்தர்ராஜன் இயக்கத்தில் மிருதன் (திரைப்படம்) என்ற திரைப்படம் வெளியானது. இதுவே இந்தியா நாட்டின் முதல் பிணன் திரைப்படமும் ஆகும். 2019 ஆம் ஆண்டில் யோகி பாபு நடிப்பில் 'ஜாம்பி' என்ற நகைச்சுவைத் திரைப்படம் திகில் திரைப்படம் திரைப்படம் வெளியானது. நேரடி தமிழ் பிணன் திரைப்படங்கள் வருவதற்கு முன்பு ரெசிடென்ட் ஈவில் போன்ற ஆங்கிலத் திரைப்படங்கள் தமிழ் மொழியில் ஒலிச்சேர்க்கை செய்யப்பட்டு வெளியாகியுள்ளது.